
הכנסת העשרים
מושב שלישי
<פרוטוקול מס' 509>
מישיבת ועדת הכספים
יום רביעי, כ"ב בחשון התשע"ז (23 בנובמבר 2016), שעה 10:45
<סדר היום:>
<הצעת חוק לעידוד השקעה באנרגיות מתחדשות (הטבות מס בשל הפקת חשמל מאנרגיה מתחדשת - הוראת שעה), התשע"ו-2016>
נכחו:

<חברי הוועדה:> 
משה גפני – היו"ר
מיקי לוי

חברי הכנסת:
יעל כהן-פארן
<מוזמנים:> 
	ברוך משולם
	–
	עוזר ראשי מחלקה משפטית, משרד האוצר

	ג'ק בלנגה
	–
	יו"ר ועדת המסים, לשכת רואי החשבון בישראל

	חניתה חפץ
	–
	שדלן/ית (פוליסי בע"מ), מייצג/ת את לשכת רואי חשבון בישראל


<ייעוץ משפטי: >
שגית אפיק
שלומית ארליך
<מנהל/ת הוועדה:>
טמיר כהן
<רישום פרלמנטרי:>
הדס צנוירט
<הצעת חוק לעידוד השקעה באנרגיות מתחדשות (הטבות מס בשל הפקת חשמל מאנרגיה מתחדשת - הוראת שעה), התשע"ו-2016,  מ/1076, הצעת ח"כ חמד עמאר>
<היו"ר משה גפני:>
בוקר טוב, אני מתכבד לפתוח את הישיבה. לגבי הנושא של הפוטו וולטאי.
אני ביקשתי להגיש רביזיה. אישרנו את החוק של הפוטו וולטאי, ונודע שלי שמדובר על כך שבעקבות הודעה, לפני קבלת החוק, אתם אפשרתם, והיתה הודעה של רשות המסים, שיש הנחה על הפחת המואץ, ולאחר שיתקבל החוק - כי אמרתם שזה לא רטרואקטיבי - זה לא יחול על שנת 2015, כלומר החוק קלקל לכל אלה – אני מבקש לדעת, האם יש מישהו שיכול לומר לנו האם באמת תעמדו בדרישה הזו של מה שהודעתם, שתהיה – מי נמצא? ברוך, תוכל להודיע בעניין זה הודעה? כי אם לא, אני רוצה להצביע לפני 11:15 על רביזיה, ונקיים דיון על זה מחדש, ואז נעשה את החוק רטרואקטיבי. אם ההודעה שלך תספק אותי, אני מסיים בזה את הדיון.

<ברוך משולם:>
בוקר טוב. ברוך משולם, רשות המסים, מחלקת חקיקה. לגבי הפחת המואץ, הפחת המואץ מ-2009 הוארך עד 2013, וב-2013 הארכנו אותו לרבות 2015, כלומר כולם יכולים להינות – גם עסקיים וגם יצרני חשמל ביתיים - לגבי פחת מואץ, לכל אורך השנים הללו, וזכאים לתבוע פחת, ומבחינת החוק, גם מי שתבע פחת בעבר, אנחנו לא הולכים לפגוע בו, והוא זכאי להיכנס לגדר החוק חדש. ברור לנו שיש פה כפל הטבות. אנו עושים זאת במודע כדי לעודד את התחום. לכן כל הפחת המואץ, אנחנו יכולים להבטיח לך שמ-2009 עד 2015, כולל 2015, כולם זכאים, ונביא גם תקנות. גם יש כוונה להאריך את זה, כמובן, למי שלא ירצה להיכנס למתווה החדש, קדימה, לסוג מסוים של יצרני חשמל.
<היו"ר משה גפני:>
טוב. מבחינה משפטית יש בעיה עם ההודעה הזאת?

<ג'ק בלנגה:>
זה לא הנושא, אדוני. אני ג'ק בלנגה, מלשכת רואי החשבון.

<היו"ר משה גפני:>
זה הנושא שהעליתי אותו.

<ג'ק בלנגה:>
מדינת ישראל הבטיחה ב-2008 פטור ממס עד 18,000 שקל לכל התקופה, עד 2015, ו/ או 10% מס. נושא הפחת לא רלוונטי בכלל לדיון שלנו.

<היו"ר משה גפני:>
בסדר, הוא הודיע באופן חד-משמעי.

<ג'ק בלנגה:>
אבל הוא לא הודיע בנושאים שדיברנו עליהם בכלל. כרגע אנשים בחוץ דיווחו פטור ממס, ודיווחו 10% מס, וכרגע הולכים לגבות מהם מס בניגוד לפרסומים שעשו. זה לא קשור לפחת בכלל. זה לא הפרק של הפחת. אנחנו מדברים על אנשים שדיווחו כמו דירות מגורים, פטור מ-10%, ועכשיו המדינה חוזרת בה, ולא מוכנה לתת את ההקלות האלה.

<היו"ר משה גפני:>
תשובה.

<ברוך משולם:>
ב-2008 החלטת ממשלה, מ-13 בינואר, 2935, דיברה על מיסוי רפורמה ירוקה. היא דיברה על פחת מואץ לדודי שמש, היא דיברה על פחת מואץ למתקנים ביתיים ועל הרבה מאוד נושאים, איך אנחנו עושים אנרגיה ירוקה, ואיך אנחנו מעודדים אנשים לצרוך אנרגיה באופן חכם. 
החלטת הממשלה לא בוצעה מבחינת חקיקה באופן מיידי. מה שאדון בלנגה מדבר פה זה על הודעת דוברות של משרד האוצר, ששמה: רפורמת מיסוי ירוק, שאלות ותשובות. זו הודעה לציבור. במסגרתה ניתן מידע כללי, מה החלטת הממשלה הזאת- - -

<מיקי לוי (יש עתיד):>
אין החלטת ממשלה לגבי ה-10%?

<ברוך משולם:>
לא, אין שום חוק.

<ג'ק בלנגה:>
יש פרסום של רשות המסים, מיקי, שאפשר להגיש את הדוחות ככה.

<ברוך משולם:>
שמתבסס על מיסוי רפורמה ירוקה, וזה צופה פני עתיד ואומר מה אנחנו הולכים לתת במסגרת הרפורמה.

<מיקי לוי (יש עתיד):>
הודעת דוברות של משרד האוצר.
<ברוך משולם:>
נכון.

<מיקי לוי (יש עתיד):>
השאלה אם יש פרסום רשמי של רשות המיסוי.

<ג'ק בלנגה:>
יש פרסום רשמי באתר האינטרנט של רשות המסים.

<היו"ר משה גפני:>
רבותיי, אתם רוצים להוריד סעיף בחוק?

שלומית ארליך:

הסעיף שביקשנו להכניס – זה היה לבקשתנו – שמדבר על כך שאפשר להגיש את הטפסים עד מועד הדוח השנתי. ראינו בניסוח שהמשמעות המעשית היא שזה מה שאפשר לעשות ממילא, ואין פה לשם מה להכניס את הסעיף הזה, שהוא לא אומר דבר. דיברנו עם משרד המשפטים, גם עם רשות המסים. אנחנו מבקשים להוריד.
שגית אפיק:
פשוט הפך להיות נוסח מסורבל, שעלול רק להכביד, לעומת אם הסעיף לא יהיה. לכן אנחנו מבקשים להוריד אותו.

<ברוך משולם:>
רצינו כמה שיותר לפשט. אנחנו אתכם. בשמחה.

<היו"ר משה גפני:>
מי בעד הרביזיה – ירים את ידו. מי נגד?
הצבעה

בעד הרביזיה – פה אחד

הרביזיה אושרה.

<היו"ר משה גפני:>
הרביזיה אושרה. מי בעד להוריד את סעיף 5ד – צרכן ביתי הוא היחיד שלא מסר הודעה לפי מה שיש הסכמה, לגבי העניין הזה. מי בעד להוריד את הסעיף הזה – ירים את ידו. מי נגד? מי נמנע?
הצבעה

בעד הורדת הסעיף – פה אחד

הורדת הסעיף אושרה.

<היו"ר משה גפני:>
הסעיף ירד, פה אחד.

תודה רבה, הישיבה נעולה.

<הישיבה ננעלה בשעה 11:15.>

